Ucrainenii s-au retras de la Avdiivka din cauza lipsei de muniţie. Ce spune comandantul armatei ucrainene despre situația de pe front
Data publicării:
Unele trupe luptă cu puţin armament şi muniţie, avertizează comandantul armatei ucrainene. "Acum câteva zile, avantajul inamicului ca muniţie trasă era de şase la unu". Ucrainenii s-au retras de la Avdiivka din cauza lipsei de muniţie şi bombardamentelor constante, spune comandantul armatei ucrainene, Oleksandr Sîrski, într-un interviu acordat agenţiei ucrainene de presă Ukrinform, difuzat vineri, relatează AFP. preluat de Agerpres.
Forţele ucrainene "îşi îndeplinesc sarcinile de-a lungul vastei linii a frontului cu puţine sau fără arme şi muniţie", declară comandantul armatei ucrainene, Oleksandr Sîrski.
"Acum câteva zile, avantajul inamicului ca muniţie trasă era de şase la unu", dezvăluie el, apreciind că situaţia era "tensionată" izolat.
Rusia şi-a "crescut în mod semnificativ activitatea aviaţiei", folosind bombe aeriene ghidate "care ne distrug poziţiile"".
Sîrski subliniază că "bombardamentele constante" şi lipsa de muniţie i-au obligat pe oamenii săi se retragă de la Avdiivka, un oraş-fortreaţă cucerit recent de Rusia în regiunea ucrainenă Doneţk (est).
Dacă ar fi avut mai mult armament şi sisteme de apărare aeriană, Ucraina ar fi putut să păstreze, "cu siguranţăă", unele dintre poziţiile pe care le-a pierdut, dă el asigurări.
Comandantul armatei ucrainene le cere în acest interviu aliaţilor Ucrainei din Occident , la fel ca alţi oficiali ucraineni, să livreze muniţie şi armament "mai repede şi în cantităţi suficiente".